stanford-oval/wikipedia huggingface dataset:
Lukas Haudum
Ura > Seuraura

Haudum vietti varhaisimmat juniorivuotensa EHC Linzissä. Hän oli kaudella 2013–2014 seuran B-nuorten paras pistemies ja maalintekijä tehoilla 29+29=58, joilla Haudum sijoittui koko monikansallisen B-nuorten sarja EBJL:n maalipörssissä kolmanneksi ja pistepörssissä neljänneksi. Hän voitti myös sarjan pudotuspelien pistepörssin sekä jakoi syöttöpörssin voiton Orli Znojmon Jiří Landerin kanssa tehoilla 5+7=12. Haudum pelasi osan kaudestaan myös A-nuorten monikansallista EBYSL-sarjaa, mutta hän debytoi myös Linzin miesten joukkueessa. Vain 16-vuotias Haudum pelasi ensimmäisen ja kauden ainoaksi jääneen ottelunsa Erste Bank Eishockey Ligassa 26. tammikuuta 2014 vieraissa Villacher SV:tä vastaan.
OHL-joukkue Mississauga Steelheads varasi Haudumin 73. pelaajana CHL:n varaustilaisuudessam 2014. Hän ei kuitenkaan siirtynyt kaudeksi 2014–2015 Pohjois-Amerikkaan, vaan Ruotsiin Södertälje SK:n J18-junioreihin. Haudum pelasi suurimman osan kaudestaan lopulta seuran J20-junioreissa. Kaudella 2015–2016 hän oli joukkueen paras maalintekijä ja toiseksi paras pistemies Nik Simšičin jälkeen tehoilla 17+19=36.
Kaudeksi 2016–2017 Haudum siirtyi Malmö Redhawksin J20-junioreihin. Hän debytoi kauden aikana seuran miesten SHL-joukkueessa, jossa Haudum pelasi 21 runkosarjaottelua tehopistein 3+6=9 ja kahdeksan playoff-ottelua tehopistein 1+1=2. Hän avasi maalitilinsä miesten pääsarjatasolla 29. marraskuuta 2016 HV71:tä vastaan, jolloin Haudum teki myös kaksi syöttöpistettä. Hän pelasi kauden aikana miesten pelejä myös 17 runkosarja- ja kolmen nousukarsintasarjan ottelun verran lainalla sarjatasoa alempana HockeyAllsvenskan-joukkue IK Panternissa tehden niissä tehot 3+5=8. Maaliskuussa 2017 Haudum teki Redhawksin kanssa vuoden mittaisen SHL-sopimuksen. Kaudella 2017–2018 hän pelasi joukkueessa 21 runkosarjaottelua tehden neljä syöttöpistettä ja kymmenen playoff-ottelua tehopistein 2+2=4. Mestarien liigassa Haudum pelasi kahdeksan ottelua tehden kuusi syöttöpistettä, joilla hän oli Redhawksin paras syöttäjä ja jakoi joukkueen sisäisen pistepörssin voiton Fredrik Händemarkin kanssa. Haudum pelasi ison osan kaudestaan myös lainalla Panternissa.
Haudum siirtyi kaudeksi 2018–2019 vuoden mittaisella sopimuksella IK Panternin Allsvenskan-joukkueeseen. Sieltä hän siirtyi kaksivuotisella sopimuksella takaisin Itävaltaan, maan pääsarjan Klagenfurtiin. Haudum oli toisella Klagenfurt-kaudellaan voittamassa Itävallan-mestaruutta ja jatkoi sen jälkeen sopimustaan.
Haudum pelasi lopulta viisi kautta Klagenfurtissa, ja kaudella 2023–2024 hän teki ICEHL-liigan pudotuspeleissä 20 pistettä 17 ottelussa ja oli pudotuspelien paras pistemies. Haudum siirtyi kaudeksi 2024–2025 Graz 99ersiin, jonka kanssa hän teki kolmivuotisen sopimuksen.
Ura > Maajoukkueura

Haudum pelasi alle 18-vuotiaiden IB-divisioonan MM-kilpailuissa vuosina 2014 ja 2015. Vuoden 2014 turnaus päättyi hopeaan ja hän oli Itävallan paras maalintekijä neljällä osumallaan. Vuoden 2015 turnauksessa hän toimi joukkueen varakapteenina. Haudum voitti kultaa ja oli nostamassa Itävaltaa seuraavaksi vuodeksi IA-divisioonaan. Hänet valittiin joukkueensa turnauksen parhaaksi pelaajaksi.
Haudum pelasi myös alle 20-vuotiaiden IA-divisioonan MM-kilpailuissa vuosina 2015, 2016 ja 2017, joista vuoden 2016 turnaus päättyi hopeaan. Hän toimi turnauksessa myös Itävallan varakapteenina. Vuoden 2017 turnauksessa Haudum toimi joukkueen kapteenina. Hän jakoi Itävallan sisäisen piste- ja maalipörssin voiton kolmen muun pelaajan kanssa tehoilla 2+3=5. Haudum valittiin joukkueensa turnauksen parhaaksi pelaajaksi.
Haudum on edustanut Itävaltaa MM-kilpailuissa vuonna 2018, 2019, 2022, 2023 ja 2024. Hän pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi kultaan. Haudum pelasi myös Pyeongchangin olympiakisojen 2018 karsinnoissa ja Pekingin olympiakisojen 2022 karsinnoissa. Yhteensä hän on pelannut 103 maaottelua tehopistein 25+23=48. Haudum teki A-maajoukkuedebyyttinsä vain 18-vuotiaana 15. huhtikuuta 2016 Budapestissä Unkaria vastaan.
Julia Spetsmark

Julia Spetsmark vuonna 2015 KIF Örebron paidassa.
Julia Spetsmark (s. 30. kesäkuuta 1989 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin North Carolina Courage-seurassa National Women’s Soccer Leaguessa. Spetsmark on pelannut paljon otteluita myös Damallsvenskanin KIF Örebrossa, jossa hän pelasi vuodet 2014–2017. Viimeksi mainitun joukkueen riveissä hän saavutti Damallsvenskanin finaalipaikan, jossa hävisivät Rosengårdille. Hän on edustanut Ruotsin naisten jalkapallomaajoukkuetta vuodesta 2016 lähtien. Yhteensä Spetsmark on pelannut Damallsvenskanissa 117 ottelua joissa on tehnyt 21 maalia.
Spetsmark on 165 senttimetriä pitkä ja painaa 58 kilogrammaa.
Laura Ingraham

| Laura Ingraham |
| --- | --- |
 Laura Ingraham vuonna 2018.
Henkilötiedot
Syntynyt: 19. kesäkuuta 1963 (ikä 61) Glastonbury, Connecticut, Yhdysvallat
Kansalaisuus:   Yhdysvallat
Ammatti:  radio- ja televisiojuontaja
Lapset:  3 (kaikki adoptoitu)
Aiheesta muualla
Kotisivu
Laura Anne Ingraham (s. 19. kesäkuuta 1963 Glastonbury, Connecticut) on yhdysvaltalainen konservatiivinen radio- ja televisiojuontaja. Hän juonsi The Laura Ingraham Show -radio-ohjelmaa vuosina 2001–2018 ja on ollut LifeZetten päätoimittaja vuodesta 2015. Marraskuusta 2017 lähtien Ingraham on juontanut  The Ingraham Angle -televisio-ohjelmaa Fox Newsilla.
1980-luvun lopulla Ingraham toimi presidentti Ronald Reaganin puheenkirjoittajana. Tämän jälkeen hän suoritti oikeustieteellisen juris doctor -tutkinnon. Ingraham on republikaanisen puolueen jäsen.
Aiheesta muualla

Kuvia tai muita tiedostoja aiheesta Laura Ingraham Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Italia  Israel  Yhdysvallat  Tšekki  Alankomaat 
Muut:  IdRef
Mar Behnamin luostari

| Marttyyrien Mar Behnamin ja Marth Sarahin luostari ܕܝܪܐ ܕܡܪܝ ܒܗܢܡ ܘܡܪܬ ܣܪܐ |
| --- | --- |
 Luostarin sisäänkäynti.
Sijainti:  Khidr Ilyas,  Irak
Kirkkokunta:  Syyrian katolinen kirkko
Tyyppi:  munkkiluostari
Perustettu:  300-luku
Lisää rakennusartikkeleitaArkkitehtuurin teemasivulla
Marttyyrien Mar Behnamin ja Marth Sarahin luostari (syyriaksi ܕܝܪܐ ܕܡܪܝ ܒܗܢܡ ܘܡܪܬ ܣܪܐ, arab. دير مار بهنام‎ Mar Behnamin luostari) oli Syyrian katolisen kirkon luostari, joka sijaitsi Pohjois-Irakissa Khidr Ilyasin kylässä Ninawan maakunnan alueella. Siellä sijainnut Mar Behnamin hauta vaurioitui pahasti 19. maaliskuuta 2015 Isisin tekemien tuhotöiden vuoksi, samoin kuin kaikki ulkoseinien seinämaalaukset. Haudan ja luostarin jälleenrakennus ja entisöinti Isisin tuhoja edeltävään kuntoon valmistui joulukuun alussa 2018.
Mar Behnamin luostari vuonna 1909, kuvannut Gertrude Bell.
Ida Granqvist

Ida Granqvist
Ida Granqvist (12. marraskuuta 1872 Rackeby, Länsi-Götanmaa, Ruotsi – 10. maaliskuuta 1949 Göteborg) oli ruotsalainen kirjailija, virsirunoilija ja lähetystyöntekijä.
Ida Granqvist kasvoi Rackebyssä, Länsi-Götanmaalla, jossa hänen isänsä oli kirkkoherra. Hän sai perusteellisen kasvatuksen, kirjoitti jo varhain ja julkaisi kaikkiaan 26 runokokoelmaa. Hän käytti nimimerkkiä Adi. Hän toimi useita vuosia Ruotsin kirkon lähetystyössä Etelä-Afrikassa ja julkaisi muun muassa zulunkielisen laulukirjan ja käänsi lauluja zulun kielelle. Myöhemmin hän toimi vuodesta 1928 Ruotsin kirkon lähetyksen kansliassa Uppsalassa.
Hänen runonsa saivat arvostusta, muun muassa Ruotsin akatemian sihteeri Carl David af Wirsén kirjoitti johdannon hänen runokokoelmaansa Gud vill det 1902.
Useita hänen runojaan on sävelletty ja julkaistu useissa laulukirjoissa. Yksi hänen runonsa ”O giv oss, Herre, av den tro”  vuodelta 1902 julkaistiin Ruotsin kirkon virsikirjassa 1937. Se on vuoden 1986 virsikirjassa virsi 253. Virren sävelmänä on saksalaisen Burkhard Waldiksen sävelmä vuodelta 1553. Ruotsin kirkon suomenkielisessä virsikirjassa se on Niilo Rauhalan 1996 tekemänä suomennoksena ”Oi Herra, usko meille suo”.
Virrestä on myös vanhempi suomennos ”Oi Herra, anna armostas Se vahva usko meille” niin sanotussa Luulajan virsikirjassa numero 357 ja Hengellisiä lauluja ja virsiä -kirjassa numero 317 (suom. Per Boreman 1942 ja Lauri Pohjanpää 1945). Hengellisiä lauluja ja virsiä -kirjassa laulun sävelmänä on Sulo Salosen 1956 tekemä sävelmä.
Shroud

| Michael Grzesiek |
| --- | --- |
 Shroud PUBG PGI Berlin tapahtumassa vuonna 2018
Henkilötiedot
Syntynyt: 2. kesäkuuta 1994 (ikä 30)
Kansalaisuus:  Kanada
Ammatti:  Striimaaja
Aiheesta muualla
Kotisivu
Michael "Shroud" Grzesiek, (s. 2. kesäkuuta 1994 Toronto, Kanada) on kanadalainen striimaaja ja entinen Counter-Strike: Global Offensive - ammattilaispelaaja. Hänellä on maailman parhaimpiin kuuluva osumatarkkuus ammuntapeleissä ja häntä pidetään PlayerUnknown's Battlegroundsin maailman parhaimpina pelaajina.
Ura

Shroud aloitti Counter-Strike: Global Offensive -uransa ESEA-liigan joukkueista Exertus ja Manajuma. Hän tuli jo varhain tunnetuksi väijyntä-, pelinratkaisu- ja ammuntataidoistaan. Hyvien näyttöjen myötä Shroud solmi elokuussa 2014 sopimuksen suuren ammattilaisjoukkue Cloud9:n kanssa, ja samalla hänen Twitch-kanavansa räjähti suureen nousuun, sillä katsojat alkoivat huomata hänen taitonsa. Shroud ja Cloud9 saavuttivat ensimmäisen ja ainoan merkittävän voittonsa ESL Pro Leaguen neljännellä kaudella syksyllä 2016. Grzesiek jatkoi pelaamista sen jälkeen joukkueessaan vielä neljän vuoden ajan vaihtelevalla menestyksellä, kunnes hänet penkitettiin elokuussa 2017 ja hänet korvasi Tarik "tarik" Celik. Jo ennen penkitystä Shroudin motivaatio kilpapelaamiseen ei ollut enää kohdillaan, sillä häntä oli jo pitkään kiinnostanut enemmän striimaaminen. Hän lopetti virallisesti peliuransa huhtikuussa 2018 ja siirtyi samalla striimaamaan täyspäiväisesti Twitchiin. Vuonna 2019 Shroud on Twitch-palvelun toiseksi seuratuin henkilö heti Ninjan jälkeen yli 5 miljoonalla seuraajallaan, ja hänen jokaisella striimillään on noin 20 000–100 000  katsojaa.
Saavutukset

| Päivämäärä | Sija | Taso | Turnaus | Palkintosumma |
| --- | --- | --- | --- | --- |
| 22. kesäkuuta 2015 | 1. | Premier | ESL ESEA Pro League Season 1 - Pohjois-Amerikka | $18,000 |
| 5. heinäkuuta 2015 | 2. | Premier | ESL ESEA Pro League Season 1 – Finaalit | $60,000 |
| 15. marraskuuta 2015 | 1. | Premier | iBUYPOWER Cup | $65,000 |
| 25. kesäkuuta 2016 | 5-6. | Premier | Esports Championship Series Season 1 – Finaalit | $65,500 |
| 21. heinäkuuta 2016 | 5-8. | Premier | ELEAGUE Season 1 | $50,500 |
| 18. syyskuuta 2016 | 2. | Premier | DreamHack Open Bucharest 2016 | $20,000 |
| 30. lokakuuta 2016 | 1. | Premier | ESL Pro League Season 4 – Finaalit | $200,000 |
| 11. kesäkuuta 2017 | 1. | Minor | Americas Minor Championship - Krakow 2017 | $30,000 |
| 25. kesäkuuta 2017 | 3-4. | Premier | Esports Championship Series Season 3 – Finaalit | $65,500 |
| 9. heinäkuuta 2017 | 2. | Premier | ESL One: Cologne 2017 | $40,000 |
Arvo Tenkanen

Arvo Johannes Tenkanen (3. tammikuuta 1898 Leivonmäki – 2. marraskuuta 1966 Raahe) oli suomalainen diplomi-insinööri, joka toimi Käkisalmen kaupunginjohtajana jatkosodan aikana ja Raahen kaupunginjohtajana 1940-luvun puolivälistä vuoteen 1960.
Arvo Tenkasen vanhemmat olivat kanttori J. V. Tenkanen ja Aino Maria Nummelin ja puoliso vuodesta 1927 Hanna Pulkkinen. Tenkanen tuli ylioppilaaksi Viipurin vanhasta yhteiskoulusta 1926 ja valmistui diplomi-insinööriksi Teknillisestä korkeakoulusta 1923. Hän toimi Käkisalmen yhteiskoulun lukioluokkien matematiikan ja luonnontiedon opettajana 1924–1930, Käkisalmen sähkölaitoksen johtajana 1930–1939, Kotkan sähkölaitoksen johtajana 1939–1943 ja Käkisalmen kaupungin- ja sähkölaitoksen johtajana 1943–1945. Raahen kaupungin- ja sähkölaitoksen johtaja Tenkanen oli 1946–1960, ensin väliaikaisena ja vuodesta 1947 vakinaisena.
Pakankylän koulu

Pakankylän koulu
Pakankylän koulu on Espoon Röylässä sijaitseva peruskoulu, joka tarjoaa yleisopetusta 1–6 luokkalaisille. Koulussa työskentelee noin 83 oppilasta.
Koulunjohtaja on Laura Kalmi.
Rahapaino

Rahapaino on rahojen ja jalometallien punnitsemisessa käytetty omanlaisensa painojärjestelmä, joka eroaa tavallisemmin käytetyistä painomitoista. Rahapaino on myös tällaisen painojärjestelmän painoyksikkö. Painojärjestelmä on jostakin perusyksiköstä, esimerkiksi grammasta, johdettu painoyksikkösarja. Suomessa ei ole enää käytössä rahapainoja.
Esimerkiksi Kölnin paino on historiallinen rahapaino. Kölnin markka oli Saksassa rahapainon yksikkö 1524–1857 ja sitä käytettiin myös Ruotsissa ja Suomessa.
Teemu Huhtakangas

Teemu Huhtakangas (s. 8. huhtikuuta 1992 Oululähde?) on ex-pesäpalloilija ja liikunta-alan ammattilainenlähde?.
Kasvattajaseurassaan Kajaanin Pallokerhossa pesis-oppinsa saanut mies on edustanut urallaan 11 eri seuraa (Kajaanin Pallokerho, Kempeleen Kiri, Oulun Lippo, Oulujoen Kiekko, Muhoksen Pallo-Salamat, Sotkamon Jymy, Ylivieskan Kuula, Jyväskylän Lohi, Puijon Pesis, Siilinjärven Pesis ja Laukaan Urheilijat). Superpesis-debyyttinsä Huhtakangas teki kaudella 2019 Siilinjärven Pesiksen paidassa.
Huhtakangas on saavuttanut urallaan B-poikien SM-hopeaa Oulun Lipossa 2010 ja A-poikien SM-kultaa Sotkamon Jymyssä 2012.
Nykyään hän toimii Oulun Lippo Junioreiden toiminnanjohtajana
Abakan (kaupunki)

| Abakan (Абакан   Ағбан) |
| --- | --- |
 lippu:  vaakuna
 Abakan
 Koordinaatit: 53°43′N, 91°25′E 
Valtio:  Venäjän federaatio
Tasavalta:  Hakassia
Perustettu (linnoitus):  1675
Kaupungiksi:  1931
Hallinto:  
 – Kaupunginjohtaja:  Nikolai Bulakin
Pinta-ala:  
 – Kokonaispinta-ala:  112 km²
Väkiluku (2012):  168 655
Aikavyöhyke:  UTC+7 (MSK+4)
Suuntanumero(t):  +7 3902
 
 http://www.abakan.ru/ 
Infobox OKVirheellinen NIMI-arvo: 
Abakanin Lenin-patsas
Ortodoksinen kirkko Abakanissa
Abakan (ven. Абака́н, hakassiksi Ағбан, Ağban) on Hakassian tasavallan pääkaupunki Jenisein ja Abakanin yhtymäkohdassa Etelä-Siperiassa Venäjällä.
Historia

Kaupungin paikalle perustettiin venäläinen sotilaslinnoitus 1707. Kaupungin nimenä oli vuoteen 1925 asti Ust-Abakanskoje (myös Abakansk nimeä käytettiin). Vuosina 1925-31 kaupungin nimenä oli Hakassk ja 1931 se sai nykyisen nimensä.
Historia > Asukasluvun kehitys

| Vuosi | 1959 | 1970 | 1979 | 1989 | 2002 | 2010 |
| --- | --- | --- | --- | --- | --- | --- |
| Väkiluku | &&&&&&&&&&056416.&&&&0056 416 | &&&&&&&&&&090136.&&&&0090 136 | &&&&&&&&&0128311.&&&&00128 311 | &&&&&&&&&0154092.&&&&00154 092 | &&&&&&&&&0165197.&&&&00165 197 | &&&&&&&&&0165214.&&&&00165 214 |
Talous

Abakan on Hakassian merkittävin teollisuuskeskus. Tärkeimmät teollisuudenalat ovat elintarvike- ja puuteollisuus. Lisäksi on rauta-, teräs-, kone-, huonekalu-, tekstiili- ja kenkäteollisuutta.
Talous > Liikenne

Abakanista on rautatieyhteys pohjoiseen Atšinskiin, itään Taižettiin ja länteen Novokuznetskiin; kaupunki sijaitsee eteläisemmän Siperian rautatielinjan varrella ja siellä on lentoasema. Abakanin kautta kulkee M54 valtatie. Kaupungin pohjoispuolella sijaitsee Jeniseille padottu Krasnojarskin tekojärvi; kaupungissa on jokisatama ja Jeniseillä on laivaliikennettä.
Urheilu

Kaupungin suosituin urheilulaji on jääpallo. Abakanilainen jääpalloseura Sayan-Hakassia pelaa Superliigassa.
Akabanjoki.
Akabanin lentoasemarakennusta.
Nikolain kirkko
Aiheesta muualla

Kuvia tai muita tiedostoja aiheesta Abakan (kaupunki) Wikimedia Commonsissa
Abakaniin keskittynyt portaali (venäjäksi) (abakan.ru)
Abakan eräällä matkailusivustolla (englanniksi) (russianterk.org)
(Arkistoitu – Internet Archive)Beyaz Arif Akbas, "Khakassia: The Lost Land", Portland State Center for Turkish Studies, 2007. (turkiksi)
Abakan •
Abaza •
Altai •
Askiz •
Beja •
Bograd •
Ordžonikidzevskoje •
Sajanogorsk •
Šira •
Taštyp •
Tšernogorsk •
Sorsk •
Ust-Abakan
Tove Ditlevsen

Tove Ditlevsen
Tove Irma Margit Ditlevsen (14. joulukuuta 1917 Kööpenhamina, Tanska – 7. maaliskuuta 1976 Kööpenhamina, Tanska) oli tanskalainen kirjailija. Hän sai 1955 Kultaiset laakerit -kirjallisuuspalkinnon. Vuonna 1999 Politiken-lehden lukijat valitsivat Ditlevsenin kirjan Barndommens gade Tanskan vuosisadan kirjojen listalle sijalle 21 . Näiden lisäksi Ditlevsen on saanut lukuisia muita palkintoja.
Ditlevsenin tuotantoon kuuluu 39 teosta, jotka olivat runoja, novelleja, romaaneja ja muistelmia. Romaaneistakin osa oli omaelämäkerrallisia, ja ne kuvaavat lapsuutta. Aiheina olivat myös taiteilijuuden ongelmat ja erotiikkaan liittyvät ongelmat. Tuotannosta omaelämänkerrallinen/autofiktiivinen Kööpenhamina-trilogia (1967–1971) kuuluu Tanskan kirjallisuuden kaanoniin.
Ditlevsen oli naimisissa ja erosi neljä kertaa. Kolmas puoliso oli väkivaltainen ja tutustutti Ditlevsenin huumeisiin. Ditlevsen taisteli koko aikuisikänsä alkoholin ja huumeiden kanssa ja vietti useita jaksoja psykiatrisessa sairaalahoidossa. Vuonna 1976 Ditlevsen teki itsemurhan.
Suomennetut teokset

Lapselle on tehty pahaa. (Man gjorde et barn fortræd, 1941). Suomentanut Yrjö Korhonen 1950
Lapsuus.  (Barndom, 1967)  Suomentanut Katriina Huttunen. S&S, 2021.  ISBN 978-951-52-5451-1
Nuoruus.  (Ungdom, 1967)  Suomentanut Katriina Huttunen. S&S, 2021.  ISBN 978-951-52-5503-7
Aikuisuus.  (Gift, 1971)  Suomentanut Katriina Huttunen. S&S, 2022.  ISBN 978-951-52-5710-9
Erotomaani, suom. Toini Havu, teoksessa 27 pohjoismaista kertojaa, Tammi 1964
Miesten petollisuus, teoksessa Ratavartijan näky ja muita kuuluisia kertomuksia, toim. Kerttu Manninen, WSOY 1965
Aiheesta muualla

Jensen, Liz: The Copenhagen Trilogy by Tove Ditlevsen review – confessions of a literary outsider The Guardian. 16.10.2019. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Yhdysvallat  Ruotsi  Latvia  Japani  Tšekki  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  Europeana  IdRef
North End (Boston)

North Endin katunäkymää
North End on kaupunginosa Bostonissa Massachusettsin osavaltiossa Yhdysvalloissa. Se on tunnettu kaupungin Little Italyna.
North Endin historiaa

North Endin aluetta on asutettu 1600-luvulta lähtien, ja se on Bostonin vanhin asuinalue. 1800-luvulla siitä tuli siirtolaisten asuttamaa köyhää aluetta, jossa oli paljon rikollisuutta.
1800-luvun jälkipuoliskolla alueelle alkoi asettumaan italialaisia maahanmuuttajia, joista tuli alueen enemmistö. Vuonna 1930 jopa 99,9% asukkaista oli italialaistaustaisia. North Endin amerikanitalialaiset tekivät töitä muun muassa kalastajina, rakennusalalla ja kauppiaina.
Vuosisadan kuluessa italialaisväestö alkoi vähitellen hiipumaan. 1970-luvulla alue herätti sijoittajien mielenkiinnon, ja sittemmin gentrifikaation myötä nousseet elinkustannukset pakottivat paikallisia muuttamaan pois. Alueelle on muuttanut paljon korkeakoulutettua väestöä. Vuonna 2016 noin 20% North Endin asukkaista oli amerikanitalialaisia.
Kulttuuri

Italialaisyhteisö on edelleen eläväinen North Endin alueella. Kaupunginosassa on paljon italialaisia ravintoloita, kahviloita ja kauppoja. Alueella myös vietetään roomalaiskatolisten pyhimysten juhlia. Suurin niistä on pyhän Antonius Padovalaisen muistojuhla, jonka viettämisen aloittivat Avellinon maakunnasta saapuneet siirtolaiset vuonna 1919.
Alueella on myös vanhempaa kulttuuriperintöä. Paikallinen Old North Church on Bostonin vanhin toiminnassa oleva kirkko 1720-luvulta. Kaupunginosassa sijaitsee myös noin vuonna 1680 rakennettu puutalo, joka oli myöhemmin Paul Reveren asuintalo ja on nykyään museokäytössä.
Kuvia

Pyhimys Agrippina Mineolaisen juhlapäivän viettoa.
Katolinen kirkko North Endin alueella
Old North Church, Bostonin vanhin toiminnassa oleva kirkko.
Paul Reveren talo
Aiheesta muualla

Kuvia tai muita tiedostoja aiheesta North End (Boston) Wikimedia Commonsissa
Johan Johnsson (jääkiekkoilija)

| Johan Johnsson |
| --- | --- |

Henkilötiedot
Syntynyt: 16. tammikuuta 1993 Jönköping, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  178 cm
Paino:  84 kg
Seura
Seura:  Linköping HC
Sarja:  SHL
Pelaajaura
Pääsarjaura:  2010–
Johan Johnsson (s. 16. tammikuuta 1993 Jönköping) on ruotsalainen jääkiekkoilija, pelipaikaltaan keskushyökkääjä. Hän pelaa SHL-seura Linköping HC:n riveissä. Johnssonin tähän asti paras SHL-kausi tehopisteillä mitaten oli kausi 2018-19, jolloin hän teki 11 tehopistettä.
Johnsson on pelannut HV71:n paidassa 3 SHL-kautta. Hän jatkaa seurassa kaudella 2019-20. Johnsson laukoo vasemmalta.
Arnold

| Arnold |
| --- | --- |
Nimipäivä:   
– suomenkielinen:  –
– ruotsinkielinen:  16. marraskuuta
– ortodoksinen:  –
Muunnelmia:  Arno, Aarno ja Aarni
Vastineita eri kielissä:  Arnoldo
Nimen alkuperä:  saksalainen, kotkan tavoin hallitseva
Infobox OKNimi-testi OK: 
Arnold on saksalaisperäinen miehen etunimi, joka merkitsee ”kotkan tavoin hallitsevaa”. Nimi on käytössä myös sukunimenä.
Suomessa nimi Arnold on vuoden 2019 loppuun mennessä annettu 1 461 miehelle ja muutamalle naiselle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Arnoldin nimipäivä on 16. marraskuuta. Nimestä on käytössä myös lyhentymät Arno ja Aarno.
Tunnettuja Arnoldeja > Arnold sukunimenä

Alex Arnold (s. 1992), brittiläinen näyttelijä
Andrea Arnold (s. 1961), brittiläinen elokuvanäyttelijä ja -ohjaaja
Arthur Arnold (1833–1902), englantilainen kirjailija ja poliitikko
Benedict Arnold (1741–1801), yhdysvaltalainen kenraali
Bill Arnold (s. 1992), yhdysvaltalainen jääkiekkoilija
Brad Arnold (s. 1978), yhdysvaltalainen rocklaulaja
Charlotte Arnold (s. 1989), kanadalainen näyttelijä
Christoph Arnold (1650−1695), saksalainen tähtitieteilijä
Chuck Arnold (1926–2007), yhdysvaltalainen moottoriurheilija
David Arnold (s. 1962), brittiläinen elokuvasäveltäjä
Dominique Arnold (s. 1973), yhdysvaltalainen aitajuoksija
Donald Arnold (1935–2021), kanadalainen soutaja ja olympiavoittaja
Eddy Arnold (1918–2008), yhdysvaltalainen country-laulaja
Edwin Arnold (1832–1904), englantilainen runoilija ja orientalisti
Eve Arnold (1912–2012), yhdysvaltalainen valokuvaaja
Frances Arnold (s. 1956), yhdysvaltalainen tieteilijä, suunnatun evoluution ja entsyymien tutkija, Nobelin kemianpalkinnon saaja
Gottfried Arnold (1666–1714), saksalainen teologi, kirkkohistorioitsija, virsirunoilija ja kirjailija
Graham Arnold (s. 1963), australialainen jalkapalloilija
Hans Arnold (1925–2010), sveitsiläis-ruotsalainen taiteilija ja kuvittaja
Henry H. Arnold (1886–1950), yhdysvaltalainen kenraali
Jack Arnold (1916–1992), yhdysvaltalainen elokuvaohjaaja
Jason Arnold, yhdysvaltalainen laulaja
Kenneth Arnold (1915–1984), yhdysvaltalainen liikemies ja lentäjä
Kokomo Arnold (1901–1968), yhdysvaltalainen blueslaulaja ja kitaristi
Malcolm Arnold (1921–2006), brittiläinen säveltäjä
Martin Arnold (s. 1959), itävaltalainen kokeellisen elokuvan tekijä
Matthew Arnold (1822–1888), englantilainen runoilija ja kulttuuriarvostelija
Maximilian Arnold (s. 1994), saksalainen jalkapalloilija
Newt Arnold (1922–2000), yhdysvaltalainen elokuvaohjaaja
Robert Arnold (s. 1988), yhdysvaltalainen koripalloilija
Thomas Arnold (s. 1901), brittiläinen rattikelkkailija
Trent Alexander-Arnold (s. 1998), englantilainen jalkapalloilija
Vladimir Arnold (1937–2010), venäläinen matemaatikko
Tunnettuja Arnoldeja > Arnold yrityksen nimenä

Arnold (auto), 1896–1898 valmistettu englantilainen automerkki
Tunnettuja Arnoldeja > Kuvitteellisia Arnoldeja

Arnold Layne, Pink Floydin laulussa
Arnold McBain, televisiosarjassa Simpsonit
Arnold Shortman, nimikkopäähahmo televisiosarjassa Hey Arnold!
Arnold Rätvänä, Saiturin palvelija elokuvassa Risto Räppääjä ja Sevillan saituri
Aiheesta muualla

Kuvia tai muita tiedostoja aiheesta Arnold Wikimedia Commonsissa